ACMAT «Բաստիոն»

**ACMAT «Բաստիոն»․** ժամանակակից բազմակի օգտագործման զրահափոխադրիչ, որն արտադրում է ֆրանսիական ACMAT ընկերությունը։

«Բաստիոնը» առաքվել է Աֆրիկա, Մերձավոր Արևելք և Հյուսիսային Ամերիկա։ Հյուսիսային Ամերիկայի և Օվկիանիայի գնորդների համար «Բաստիոնը» հասանելի էր Mack Defense ավտոմոբիլաշին ընկերության միջոցով։ 2021 թվականի դրությամբ Բաստիոնը  արտադրում է AM General ընկերությունը։

## Պատմություն
«Բաստիոնում» օգտագործվում է ACMAT VLRA ամենագնաց բազմաֆունկցիոնալ մարտավարական մեքենայի շասսին։

Մեքենան առաջին անգամ ներկայացվել է Մեծ Բրիտանիայում 2010 թվականին DSEI զենքի ցուցահանդեսում։ «Բաստիոնը» ստեղծվել է հիմնականում Աֆրիկայում գործող ֆրանսիական հատուկ ջոկատայինների համար և համապատասխանում է Եվրոպայի, Աֆրիկայի և Մերձավոր Արևելքի զինված ուժերի բոլոր պահանջներին։ «Բաստիոնը»  կարող է օգտագործվել նաև գիշերային ժամերին։

2015 թվականին ԱՄՆ պաշտպանության նախարարությունը գնել է ԱՄՆ-ի Mack Trucks ընկերության արտադրած 62 «Բաստիոն» զրահափոխադրիչներ։ 2018 թվականին ACMAT-ի սեփականատեր Arquus ընկերությունը պայմանագիր է կնքել AM General-ի հետ և առաջարկել Բաստիոնը որպես զրահապատ շտապօգնություն մեքենա ԱՄՆ բանակի համար։

2023 թվականի հունվարի սկզբին Ֆրանսիայի նախագահ  Էմանուել Մակրոնը հայտարարել է Ուկրաինային «Բաստիոններ» փոխանցելու մասին, բայց զրահատեխնիկայի առաջին խմբաքանակը Ֆրանսիան Ուկրաինայի փոխարեն առաքել է Հայաստան։

### Վերափոխություններ
* **«Բաստիոն» APC-ն** զրահափոխադրիչի հիմնական տարբերակն է։ Նախատեսված է հատուկ նշանակության ջոկատի 5 հոգանոց խումբ տեղափոխելու համար։ Տանիքի վրա հնարավոր է տեղադրել 12,7 մմ գնդացիրով կամ մարտական մոդուլով հեռակառավարվող աշտարակ։ Բացի այդ, նույն դիրքերում հնարավոր է տեղադրել HK GMG տիպի 40 մմ տրամաչափի երեք նռնականետ (երկուսը հետևում, մեկը՝ առջևում) կամ MG3 տիպի  37,62 տրամաչափի գնդացիր։ Մեքենան ունի հակաականային պաշտպանություն։
* **«Բաստիոն» Patsas (PAtrouille SAS)** զրահափոխադրիչ է, որը մշակվել է 2012 թվականին հատուկ նշանակության ուժերի համար։ Նախատեսված է հատուկ նշանակության ջոկատի 5 հոգանոց խումբ տեղափոխելու համար, տանիքին տեղադրված է 7,62 մմ գնդացիր։ Մեքենայի ընդհանուր քաշը կրճատվել է մինչև 10 տոննա։ PATSAS-ը կարող է օդային փոխադրվել CH-47 Chinook ուղղաթիռով կամ C-130 Hercules, C-160 կամ A400M ռազմատրանսպորտային ինքնաթիռով։
* **«Բաստիոն» HM (High Mobility)** - զրահատրանսպորտային մեքենա մինչև 340 ձիաուժ հզորացված շարժիչով և անկախ կախոցով՝ շարժունակության բարձրացման համար։
** **«Բաստիոն» Fortress-ը** «Բաստիոն» HM-ի տարբերակն է։ «Բաստիոն» HM-ի նման նույնպես ունի է 340 ձիաուժ հզորությամբ շարժիչ և անկախ կախոց։
* **«Բաստիոն» APC Extreme Mobility-ը** զրահափոխադրիչ է, որը կարող է տեղավորել մինչև 8 հատուկ ջոկատայինների։ Ունի 320 ձիաուժ հզորությամբ դիզելային շարժիչ և երկու 150 լիտրանոց վառելիքի բաք։ Բացի այդ ունի հիդրոուժեղարարով ղեկ, հանգույցային փոխանցման տուփ, ինքնաարգելափակվող դիֆերենցիալ։ Արգելակման համակարգը սառեցվում է օդով։ Առջևի առանցքի վրա տեղադրված է Հակաշրջափակիչ արգելակային համակարգ (ABS) և ըստ ցանկության կարող է տեղադրվել հետևի մասում։ Մեքենան համալրված է Michelin 365/80R 20 XZL չորս անվադողերով, որոնք թույլ են տալիս հաղթահարել ջրային խոչընդոտները մինչև 1 մետր խորությամբ։ Առաջին անգամ թողարկվել է 2012 թվականին։

## Ծանոթագրություններ

Կատեգորիա:2010-ականների ավտոմեքենաներ
Կատեգորիա:Տանկեր այբբենական կարգով
Կատեգորիա:Ցամաքային զորքեր